**REPUBLIKA HRVATSKA**

**OSNOVNA ŠKOLA FINIDA**

**POREČ – PARENZO**

Rovinjska 12, 52440 Poreč

Tel. 052/633 777

E-mail: [ured@os-finida-porec.skole.hr](mailto:ured@os-finida-porec.skole.hr)

[www.os-finida-porec.skole.hr](http://www.os-finida-porec.skole.hr)

KLASA: 406-03/22-02/02

URBROJ: 2167/01-55-67-22-3

Poreč, 6. prosinca 2022. godine

Naručitelj Osnovna škola Finida iz Poreča, Rovinjska 12, OIB:76876440716, zastupana po ravnateljici Aniti Sijerković-Radin, prof., sukladno članku 9. Pravilnika o provedbi postupaka jednostavne nabave objavljuje

**POZIV NA DOSTAVU PONUDE**

**u postupku jednostavne nabave za predmet nabave:**

**„Nabava autobusne nadstrešnice Osnovne škole Finida“**

1. **OPIS PREDMETA NABAVE**

**Predmet nabave**: Predmet nabave je **„Nabava autobusne nadstrešnice Osnovne škole Finida“** sukladno specifikaciji uTroškovniku. Gospodarski subjekt je obvezan Naručitelju ponuditi isključivo novu robu.

Odabrani ponuditelj obvezuje se proizvesti, dovesti i montirati autobusnu nadstrešnicu.

Oznaka i naziv iz jedinstvenog rječnika javne nabave za cjelokupni predmet nabave:

**CPV oznaka i naziv**: 44212321-5 – autobusna nadstrešnica

**1.1 Količina predmeta nabave**

Predviđena količina predmeta nabave definirana je troškovnikom. Ponude samo za dio tražene količine iz troškovnika neće se razmatrati.

Navedene količine u troškovniku su okvirne.

**1.2 Tehničke specifikacije**

Tehničke specifikacije određene su u Troškovniku.

**2. PROCIJENJENA VRIJEDNOST NABAVE (bez PDV-a):** 104.452,88

Evidencijski broj predmeta nabave iz Plana nabave za 2022.g**.: 17/2022**

**3. UVJETI NABAVE**

**Način izvršenja**: S ponuditeljem čija ponuda bude odabrana sklopit će se Ugovor.

**Mjesto izvršenja ugovora:**

Mjesto izvršenja ugovora je po školama:

Osnovna škola Finida, Rovinjska 12, Poreč

**Rok početka i završetka izvršenja ugovora**

Rok isporuke robe je najkasnije 45 radnih dana od potpisanog ugovora.

Ponuditelj je dužan dostaviti dokaz sposobnosti za obavljanje profesionalne djelatnosti.

Ponuditelj je dužan dostaviti potvrdu porezne uprave o nepostojanju duga s osnove dospjelih poreznih obveza i obveza za mirovinsko i zdravstveno osiguranje.

**Trajanje ugovora**

Ugovor stupa na snagu danom potpisa ugovornih strana, a traje do završetka isporuke robe što se potvrđuje zapisnikom o primopredaji.

**Troškovnik** mora biti popunjen na izvornom predlošku bez mijenjanja, ispravljanja i prepisivanja izvornog teksta. Gospodarski subjekt u troškovnik obvezno unosi jedinične cijene u HRK.

Gospodarski subjekt je dužan ispuniti troškovnik u cijelosti. Ukoliko gospodarski subjekt ne ispuni troškovnik u skladu sa zahtjevima iz ovog Poziva ili promijeni tekst ili količine navedene u troškovniku, smatrat će se da je takav troškovnik nepotpun i nevažeći te će ponuda biti odbijena.

**Kriterij za odabir ponude**: najniža cijena. Naručitelj je u ovom postupku nabave odredio **samo** **cijenu kao kriterij** za određivanje ekonomski najpovoljnije ponude. Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

**4. SASTAVNI DIJELOVI PONUDE**:

Ponuda treba sadržavati:

* Ponudbeni list (ispunjen i potpisan od strane ponuditelja)
* Troškovnik
* Dokaz sposobnosti za obavljanje profesionalne djelatnosti
* Potvrdu porezne uprave o nepostojanju duga s osnove dospjelih poreznih obveza i obveza za mirovinsko i zdravstveno osiguranje.

**5. NAČIN DOSTAVE PONUDE**

Ponuda se dostavlja na Ponudbenom listu i Troškovniku iz ovog Poziva, a koje je potrebno dostaviti ispunjene i potpisane od strane ovlaštene osobe ponuditelja. Potrebno je dostaviti i sve tražene dokaze. Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Rok zaprimanja ponude zaključno do **9.12.2022. do 12,00 sati,** neovisno od načina dostave.

Otvaranje ponuda obavit će se na adresi: Osnovna škola Finida, Rovinjska 12, 52440 Poreč dana **9.12.2022. u 14 sati.**

Ponuda se dostavlja u pisanom obliku u zatvorenoj omotnici s nazivom i adresom naručitelja: Osnovna škola Finida, Rovinjska 12, Poreč s naznakom: „NE OTVARAJ - „Ponuda za nabavu autobusne nadstrešnice **“**

**Obavijesti o rezultatima: Rok za donošenje Obavijesti o odabiru najpovoljnije ponude iznosi 7 dana od isteka roka za dostavu ponuda i objaviti će se na web stranici Naručitelja.**